تورکیه سوپرلیگینده 7-جی تورون اویون‌لاری باشا چاتیپ.
تورون سون گونونده 4 اویون کئچیریلیب.
اوکتبرین 6-دا فوتبول عذره تورکیه سوپرلیگی‌نین 7-جی تورو چرچیوه‌سینده کئچیریلن گؤروشده "بشیکتاش" دوغما میداندا لیدر "آلانیاسپور"و قبول ائدیب.
"وودافون پارک" آرئنادا باش توتان گؤروش ماراق‌لی هوجوم‌لارلا یاددا قالیب. گرگین کئچن گؤروشده حسابی 52-جی دقیقه‌ده بوراک ییلماز آچیب. او، رقیب قاپی‌سینا تعیین اولونموش اون بیر مترلیک جریمه ضربه‌سینی دقیق یئرینه یئتیریب. میدان صاحب‌لری بیر داها 69-جو دقیقه‌ده عبدولای دیابی‌نین وودوغو قول سایه‌سینده حسابی 2:0 ائدیب‌لر. بو اویوندا وورولان سونونجو قول اولوب. بئله‌لیکله، "بشیکتاش" دوغما میداندا واجیب 3 خالی قازانیب.
تورون دیگر قارشیلاشماسیندا ایسه "باشاکشهر" "غازی آنتپ"، "ترابزون سپور" ایسه "ریزه سپور"لا سفر گؤروشونده اوچ خال الده ائدیب.
سوپر لیگین 6-جی توروندا نتیجه‌لر، تیملرین خال سای‌لاری و نوبتی هفته‌نین تقویمی بئله:
هفته‌نین نتیجه‌لری:
تورکیه سوپر لیگی
7-جی
6 اوکتبر
یئنی مالاتیاسپور- دنیزلی سپور: 5-1
فنر باخچا - آنتالیاسپور: 0-1
کاسیم پاشا- کونیاسپور: 1-4
گؤزتپه – کایسری سپور: 4-0
گئنچلربیرلیگی - گالاتاسارای: 0-0
سیواس سپور- آنکاراگوجو: 3-1
بشیکتاش- آلانیاسپور: 2-0
غازی آنتپ - مدیپول باشاکشهیر: 1-2
چایکور ریزه سپور- ترابزونسپور: 1-2
